OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 3 Pv 293/15/5511	Žilina 08.07.2016 
EEČ: 2-43-216-2016

U Z N E S E N I E

Trestná vec:	obv. XXXXX 
Trestný čin:	Prečin Poškodzovanie a ohrozovanie prevádzky všeobecne prospešného zariadenia podľa § 286 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie 
ktorý je trestne stíhaný pre trestný čin:
- Prečin Poškodzovanie a ohrozovanie prevádzky všeobecne prospešného zariadenia podľa § 286 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Žilina zo dňa 9.6.2015 spisová značka 3 Pv 293/15/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Od presne nezisteného dňa mesiaca marec 2015 v Žiline, XXXXX v obytnom dome na piatom poschodí, v rozvodnej skrinke s elektrickým
vedením a slaboprúdovým vedením umiestnenej na chodbe, nezisteným predmetom
narezal hlavný rozvodný kábel UPC pre TV signál, internet a telefónne hovory
spoločnosti UPC Broadband Slovakia s r.o. a spojil s ním koaxiálny kábel, ktorého
druhý koniec napojil do bytu č. XXXXX, ktorý je v jeho vlastníctve a následne služby
spoločnosti UPC neoprávnene užíval do dňa 07.04.2015, čím zhoršil kvalitu
vysielaného signálu a ohrozil prevádzku ostatným pripojeným účastníkom
všeobecne prospešného zariadenia poskytovaného spoločnosťou UPC Broadband s r.o., Bratislava, Ševčenkova 36 so spôsobenou škodou vo výške 203,03- Eur. 

Uznesením prokurátora Okresnej prokuratúry Žilina zo dňa 9.6.2015, spisová značka 3 Pv 293/15/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením pod vyššie uvedenou sp. značkou zo dňa 09.06.2015 prokurátor Okresnej prokuratúry v Žiline podmienečne zastavil trestné stíhanie obv. XXXXX  z prečinu poškodzovania a ohrozovania prevádzky všeobecne prospešného zariadenia podľa § 286 ods. 1 písm. a/ Tr. zákona. Obvinenému bola určená skúšobnou doba v trvaní 12 (dvanásť) mesiacov, ktorá uplynula dňa 19.06.2016. 
Konštatujem, že na základe vyžiadaných správ a odpisu z registra trestov je zrejmé, že obvinený počas skúšobnej doby viedol riadny život. Nedopustil sa žiadneho protispoločenského konania a splnil všetky zákonné podmienky na vyslovenie o osvedčení sa v skúšobnej dobe. 
Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
Právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Tr. poriadku. 
Na základe vyššie uvedeného som rozhodol tak, ako je uvedené vo výrokovej časti tohto uznesenia.     
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Michal Jamrich
prokurátor